Txantrea Kirol eta Kultur Elkartea

Txantrea Kirol eta Kultur Elkartea (gaztelaniaz Unión Deportiva Cultural Chantrea) Iruñeko Txantrea auzoko kirol elkartea da. 1952an sortua, saskibaloi, eskubaloi, botxak, txirrindularitza, futbol, gimnastika artistiko, igeriketa, patinaje, squash, taekwondo, pilota eta atletismo sailak ditu.

Historia 
Elkartea Txantreako 150 auzokoek 1952ko abuztuaren 7an sortu zuten "Patronato Francisco Franco" erakundearen zelai batzuk aprobetxatuz. Frankismoaren kirolarekiko ikuspegia inportantea zen oso klubaren sorrera eta elkarteko futbol zelaiak ofizialki "Luis Valero Bermejo" du izena, orduko Gobernadore Zibila zena.

Futbol saila elkarteko inportanteena da eta 20 talde federatuak ditu, nagusiena Hirugarren Mailan dabilena. Athletic Clubekin ituna sinatu du.

1962an egin zuen debuta Hirugarren Mailan eta ordutik maila honetako historikoa bihurtu da, berrogei denboralditik gora egin baititu bertan. 2000 urtean Bigarren B Mailara igotzea lortu zuen baina urtebete egin zuen han.

Patinaje sailak Europa eta munduko zenbait txapeldunak izan ditu.

Uniformea 
 Lehenengoa: Zamarra urdina eta praka txuriak.

Futbol Zelaia 
Luis Valero Bermejo futbol zelaiak 2.500 ikusleentzako lekua du eta 1952an ireki zuten.

Datuak 
2023-24 denboraldia barne.
 Denboraldiak Lehenengo Mailan: 0
 Denboraldiak Bigarren Mailan: 0
 Denboraldiak Bigarren B Mailan: 1
 Denboraldiak Lehen maila RFEFn: 0
 Denboraldiak Bigarren maila RFEFn: 0
 Denboraldiak Hirugarren Mailan: 50
 Denboraldiak Hirugarren maila RFEFn: 3
 Emaitzarik onena: 20.a (Bigarren B Mailan 2000-01ean)

Azken denboraldiak

Palmaresa 
 Hirugarren maila (0): bigarren 4 alditan (1988, 1989, 1997, 2000)
 Nafarroako Preferentea (1): 1978

Kanpo estekak 
  Webgune ofiziala

Nafarroako futbol taldeak
Txantrea
Iruñeko elkarteak
Iruñeko kirola